דיק קלארק

ריצ'רד וואגסטף קלארק (Richard Wagstaff Clark; 30 בנובמבר 1929 - 18 באפריל 2012) היה איש רדיו וטלוויזיה אמריקאי, מפיק טלוויזיה ושחקן קולנוע, וכן אייקון תרבות אשר נודע במיוחד כמנחה של התוכנית המוזיקלית האמריקנית American Bandstand  בין השנים 1957 עד 1988. ב-1961 שיחק בסרט "הרופאים הצעירים" לצידו של פרדריק מארץ'. קלארק נודע במיוחד גם כמנחה של השידורים השנתיים מחגיגות ליל הסילבסטר בטיימס סקוור.

כמנחה של התוכנית "American Bandstand" הציג קלארק את מוזיקת הרוק אנד רול לאמריקאים רבים. התוכנית העניקה חשיפה אדירה לאמנים חדשים רבים, בהם איגי פופ, אייק וטינה טרנר, סמוקי רובינסון, סטיבי וונדר, פרינס, Talking Heads, סיימון וגרפונקל ומדונה. כאשר התוכנית עלתה לשידור הייתה התוכנית בין התוכניות הראשונות בטלוויזיה בה הופיעו שחורים ולבנים על אותה הבמה.

קלארק היה גם המנכ"ל של חברת "דיק קלארק הפקות", ובנוסף לכך הוא הקים גם את רשת המסעדות האמריקנית The Bandand Diner.

קלארק לקה בשבץ מוחי בדצמבר 2004. על אך שלאחר מכן הוא התקשה לדבר, ב-21 בדצמבר 2005 חזר קלארק להנחות את השידור החי מחגיגות ליל הסילבסטר בטיימס סקוור - והוא המשיך להנחות את התוכנית עד 2011.

קלארק נפטר ב-18 באפריל 2012 מהתקף לב, בגיל 82, לאחר שעבר ניתוח ערמונית.

קישורים חיצוניים

הערות שוליים

אגדות דיסני
שדרני רדיו וטלוויזיה אמריקאים
בוגרי אוניברסיטת סירקיוז
אמריקאים שנולדו ב-1929
אמריקאים שנפטרו ב-2012